b'\n_START_ARTICLE_\nErkki Keldo\n_START_SECTION_\nHaridus ja t\xc3\xb6\xc3\xb6\n_START_PARAGRAPH_\nKeldo on p\xc3\xa4rit J\xc3\xb5gevamaalt P\xc3\xb5ltsamaa vallast, kus l\xc3\xb5petas Lustivere P\xc3\xb5hikooli. Keskhariduse omandas Keldo N\xc3\xb5o Reaalg\xc3\xbcmnaasiumis, kus l\xc3\xb5petas matemaatika eriklassi. \xc3\x9clikooli l\xc3\xa4ks ta Tallinna \xc3\x9clikooli, kus \xc3\xb5ppis politoloogiat ja omandas k\xc3\xb5rghariduse. Magistri\xc3\xb5ppesse siirdus ta Tallinna Tehnika\xc3\xbclikooli majandusteaduskonda juhtimise erialale._NEWLINE_Ta on P\xc3\xb5ltsamaa vallavolikogu liige alates 2013. aastast. Ta on P\xc3\xb5ltsamaa vallavolikogu alatise Revisjonikomisjoni esimees. Lisaks on Keldo Reformierakonna P\xc3\xb5ltsamaa piirkonna juhatuse liige ning Eesti Reformierakonna Noortekogu esimees alates 2016. aasta m\xc3\xa4rtsist._NEWLINE_2013. juulist kuni 2014. aasta juunini teenis Keldo Eesti Kaitsev\xc3\xa4es, kus omandas nooremseersandi auastme ja vanemparameediku ameti._NEWLINE_2014. aastast t\xc3\xb6\xc3\xb6tab Riigikogu n\xc3\xb5unikuna. Varem on ta olnud Eesti Reformierakonna kampaanian\xc3\xb5unik._NEWLINE_Alates 7. novembrist 2018 on Erkki Keldo Reformierakonna peasekret\xc3\xa4r.\n_START_SECTION_\nPoliitiline kuuluvus\n_START_PARAGRAPH_\nTa on Eesti Reformierakonna liige.\n_START_SECTION_\nHarrastused\n_START_PARAGRAPH_\nVabal ajal m\xc3\xa4ngib Keldo jalgpalli ja v\xc3\xb5rkpalli. Ta on mitmekordne J\xc3\xb5gevamaa meister pallim\xc3\xa4ngualadel. Lisaks huvitub m\xc3\xa4lum\xc3\xa4ngust.'